**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 28. novembra 2018**

**K bodu 4**

**Habilitačná prednáška** – Mgr. Ján Kaliský, PhD. v odbore Pedagogika

Mgr. Ján Kaliský, PhD. predniesol pred VR PF UMB habilitačnú prednášku na tému:*Možnosti posudzovania morálneho uvažovania adolescentov a facilitácia edukácie založenej na riešení morálnych dilem.* Po prednáške habilitant oboznámil prítomných so základnými tézami habilitačnej práce:*Etické východiská implementácie ekologických hodnôt do kurikula etickej výchovy.*

Oponenti sa vyjadrili k habilitačnému konaniu, potom nasledovala diskusia.

Prof. PhDr. Jolana Hroncová, PhD., predsedníčka habilitačnej komisie, v zmysle Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 1 ods. 15, predložila VR PF UMB závery z rokovania habilitačnej komisie. Habilitačná komisia vyhodnotila plnenie podmienok podľa § 76 ods. 1, 3, 4 a 6 zákona č. 131/2002 Z. z. o vysokých školách a podľa kritérií na získanie titulu docent. Na základe predložených dokladov, oponentských posudkov, odborného posúdenia úrovne prednesenej habilitačnej prednášky a výsledku obhajoby habilitačnej práce celkove zhodnotila pedagogickú, vedeckú činnosť habilitanta a konštatovala, že Mgr. Ján Kaliský, PhD. spĺňa podmienky pre udelenie vedecko-pedagogického titulu docent v odbore Pedagogika. Výsledok hlasovania: za: 4, proti: 0, neplatné: 0.

Rozhodnutie č. 5/5

V zmysle zákona č. 131/2002 Z. z. o vysokých školách a § 2 Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o udelení titulu docent** (za: 16, proti: 3, neplatné hlasovacie lístky: 0) **Mgr. Jánovi Kaliskému, PhD. v odbore Pedagogika.**

V Banskej Bystrici, 05. 12. 2018

prof. PaedDr. Štefan Porubský, PhD.

predseda VR PF UMB

dekan

Za správnosť:

Mgr. Miroslava Fudorová

referát pre vedu, výskum a umenie